title: 2008/874/EY: Euroopan keskuspankin päätös, tehty 14 päivänä marraskuuta 2008 , väliaikaisista muutoksista vakuuskelpoisuutta koskeviin sääntöihin 23 päivänä lokakuuta 2008 annetun Euroopan keskuspankin asetuksen EKP/2008/11 täytäntöönpanosta (EKP/2008/15)

text:
               20.11.2008

               FI

               Euroopan unionin virallinen lehti

               L 309/8

      EUROOPAN KESKUSPANKIN PÄÄTÖS,
   tehty 14 päivänä marraskuuta 2008,
   väliaikaisista muutoksista vakuuskelpoisuutta koskeviin sääntöihin 23 päivänä lokakuuta 2008 annetun Euroopan keskuspankin asetuksen EKP/2008/11 täytäntöönpanosta
   (EKP/2008/15)
   (2008/874/EY)
   EUROOPAN KESKUSPANKIN JOHTOKUNTA, joka
   ottaa huomioon Euroopan yhteisön perustamissopimuksen ja erityisesti sen 105 artiklan 2 kohdan ensimmäisen luetelmakohdan ja 110 artiklan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 34.1 artiklan toisen luetelmakohdan yhdessä 3.1 artiklan ensimmäisen luetelmakohdan ja 18.2 artiklan kanssa,
   ottaa huomioon väliaikaisista muutoksista vakuuskelpoisuutta koskeviin sääntöihin 23 päivänä lokakuuta 2008 annetun asetuksen EKP/2008/11 8 artiklan,
   sekä katsoo seuraavaa:

               (1)

               Euroopan keskuspankin (EKP) neuvosto päätti 15 päivänä lokakuuta 2008 hyväksyä väliaikaisesti Englannin ja Walesin lain soveltamisalaan kuuluviin syndikoituihin lainoihin perustuvien lainasaamisten vakuuskelpoisuuden eurojärjestelmän rahapoliittisissa operaatioissa. Neuvosto saattoi päätöksensä voimaan 23 päivänä lokakuuta 2008 annetulla asetuksella EKP/2008/11 (1).

               (2)

               Asetuksen EKP/2008/11 3 artiklan 2 kohdan mukaan sovellettavien lakien lukumäärä ei saa ylittää kolmea otettaessa vakuuskäyttöön sellaisia syndikoituja lainoja, joihin sovelletaan Englannin ja Walesin lakia. Kun sovellettavien lakien lukumäärä voi nousta kolmeen, syndikoitujen lainojen vakuudeksi ottamiseen liittyvä oikeudellinen monimutkaisuus edellyttää, että euron käyttöön ottaneiden jäsenvaltioiden kansalliset keskuspankit suorittavat oikeudellisen arvioinnin ja riskien arvioinnin, mikäli ne tarjoavat likviditeettiä tällaisia vakuuksia vastaan.

               (3)

               Edellä mainittujen lainojen vakuudeksi ottamiseen liittyvän oikeudellisen monimutkaisuuden vuoksi on säädettävä tarkemmin vaatimuksista, jotka liittyvät Englannin ja Walesin lain alaisten syndikoitujen lainojen vakuuskelpoisuuden hyväksymiseen,

         ON PÄÄTTÄNYT SEURAAVAA:
   1 artikla
   Määritelmät
   Tässä asetuksessa tarkoitetaan:

               —

               ’yleisasiakirjalla’ eurojärjestelmän rahapolitiikan välineistä ja menettelyistä 31 päivänä elokuuta 2000 annettujen suuntaviivojen EKP/2000/7 liitettä I (2);

               —

               ’syndikoiduilla lainoilla’ lainasaamisia, joita edustavat yleisasiakirjan 6.2.2 kohdassa kuvatut syndikoiduissa lainoissa mukana olevien yhteisöjen osuudet syndikoituihin lainoihin ja joihin sovelletaan Englannin ja Walesin lakia.

         2 artikla
   Syndikoitujen lainojen vakuudeksiotto
   1.   Kansallinen keskuspankki ottaa syndikoidut lainat vakuuskäyttöön suoraan asianomaiselta vastapuolelta lainasaamisia koskevien kotimaisten menettelyjensä mukaisesti. Vakuudeksiottosopimukseen sovelletaan jonkin euroalueeseen kuuluvan jäsenvaltion lainsäädäntöä.
   2.   Yleisasiakirjan 6.6 kohtaa ei sovelleta syndikoitujen lainojen vakuudeksiottoon.
   3 artikla
   Lainojen siirtokelpoisuus
   Vain täysin siirtokelpoiset syndikoidut lainat ovat vakuuskelpoisia. Syndikoituja lainoja ei pidetä eurojärjestelmän luotto-operaatioissa yleisasiakirjan liitteen 7 neljännessä luetelmakohdassa tarkoitettuina vakuuksina, jotka ovat täysin siirtokelpoisia ja rajoituksitta käyttöön otettavissa, ellei lainasopimuksessa sallita varauksitta, että:

               i)

               lainanantaja luo kirjaamalla, luovuttamalla tai muulla tavoin oikeuksiaan koskevan vakuusoikeuden niiden velvoitteiden vakuudeksi, jotka kyseisellä lainanantajalla on jollekin kansalliselle keskuspankille, ja

               ii)

               asianomainen kansallinen keskuspankki panee kyseiseen lainaan kohdistuvan vakuusoikeuden täytäntöön perimällä lainan nojalla velalliselta suoraan tai välillisesti maksuja ja luovuttamalla tai siirtämällä lainan pankille tai rahoituslaitokselle tai trustirahastolle tai muulle yksikölle, joka harjoittaa vakituisesti lainojen, arvopapereiden tai muiden saamistodisteiden liikkeeseenlaskua tai ostamista tai sijoittamista niihin tai joka on perustettu tällaisia tarkoituksia varten.

         4 artikla
   Ilmoittaminen velalliselle
   1.   Vastapuolen on ilmoitettava syndikoidun lainasopimuksen velalliselle syndikoidun lainan käytöstä vakuutena ennen kuin kyseinen laina otetaan käyttöön vakuutena tai välittömästi sen jälkeen. Ilmoitus tehdään syndikoidussa lainasopimuksessa tarkemmin määriteltyjä menettelyjä noudattaen.
   2.   Edellä olevalla 1 kohdalla ei ole vaikutusta asianomaisen kansallisen keskuspankin oikeuteen ilmoittaa asiasta velalliselle.
   5 artikla
   Rekisteröintitodistus
   Vastapuolien on toimitettava asianomaiselle kansalliselle keskuspankille jäljennös toimivaltaiselta rekisteriviranomaiselta (Registrar of Companies of England and Wales) saadusta vahvistuksesta, jonka mukaan syndikoidun lainan vakuuskäyttöön ottaminen on kirjattu asianomaiseen rekisteriin (Companies House).
   6 artikla
   Vastapuolen toimittama ulkopuolisen oikeudellisen neuvonantajan lausunto
   Vastapuolien on ennen syndikoitujen lainojen vakuuskäyttöä toimitettava asianomaiselle kansalliselle keskuspankille ulkopuolisen oikeudellisen neuvonantajan tosiseikoista laatima lausunto (diligence letter), jossa käsitellään eurojärjestelmän kannalta tyydyttävällä tavalla ja tyydyttävässä muodossa tiettyjä tosiseikkoja (diligence issues), siten kuin EKP on ne mahdollisesti tarkemmin täsmentänyt ja julkaissut verkkosivuillaan.
   7 artikla
   Erillisyhtiöt velallisina
   1.   Erillisyhtiö (special purpose vehicle) on syndikoidun lainan osalta hyväksyttävä velallinen ainoastaan, jos i) yleisasiakirjan 6.2.2 kohdassa tarkoitetuksi takaajaksi hyväksyttävä yritys (non-financial corporation) on antanut erillisyhtiön hyväksi takauksen; ii) takaus vastaa yleisasiakirjan 6.3.3 kohdassa asetettuja vaatimuksia ja iii) asianomaisella kansallisella keskuspankilla on laillinen oikeus panna takaus täytäntöön sen jälkeen, kun syndikoitu laina on otettu vakuuskäyttöön.
   2.   Lainasaamiset, jotka perustuvat sellaisiin syndikoituihin lainoihin, joissa erillisyhtiöt ovat velallisia, ovat vakuuuskelpoisia eurojärjestelmän luotto-operaatioissa ainoastaan, jos erillisyhtiö ja takaaja ovat sijoittautuneet euroalueelle.
   3.   Yleisasiakirjan 6.3.3 kohdassa säädettyä vaatimusta, joka koskee oikeudellisen vahvistuksen hankkimista, sovelletaan myös silloin, kun velallinen on erillisyhtiö, jonka hyväksi on annettu takaus 1 kohdan mukaisesti.
   8 artikla
   Valuutta
   Syndikoituja lainoja pidetään yleisasiakirjan 6.2.2 kohtaa sovellettaessa euromääräisinä ainoastaan, mikäli asianomaisessa lainasopimuksessa ei sallita velallisen tai tämän puolesta toimivan agentin vaihdella valuuttaa, jonka määräinen syndikoitu laina on tai jonka määräisenä se on maksettava milloin tahansa ennen kyseessä olevan eurojärjestelmän luotto-operaation maturiteettia.
   9 artikla
   Ei kuittausta eikä vastasaamista
   Syndikoidut lainat ovat vakuuskelpoisia eurojärjestelmän luotto-operaatioissa ainoastaan, jos asianomainen syndikoitua lainaa koskeva sopimus sisältää nimenomaisen määräyksen, jonka mukaan velallisen suoritettaviksi tulevista maksuista ei tehdä kuittaukseen tai vastasaamiseen liittyviä vähennyksiä.
   10 artikla
   Vakuuden realisointirajoitukset
   1.   Sellaiset syndikoidut lainat, joiden sisältämissä sopimusmääräyksissä vaaditaan, että syndikoidut päätökset velalliseen nähden tehdään lainanantajien enemmistöllä, ovat vakuuskelpoisia eurojärjestelmän luotto-operaatioissa.
   2.   Sellaiset syndikoidut lainasopimukset, joiden sisältämät määräykset oikeuttavat muuttamaan asianomaisen syndikoidun lainasopimuksen tiettyjä ehtoja tai luopumaan niistä lainanantajien enemmistön suostumuksella, ovat vakuuskelpoisia eurojärjestelmän luotto-operaatioissa edellyttäen kuitenkin, ettei näiden lainojen lainasopimuksissa määrätä, että enemmistöpäätöksiä voidaan tehdä i) sopimuksen mukaan maksettavaksi erääntyvän määrän maksupäivän lykkäämisestä; tai ii) marginaalin taikka pääoman tai koron maksua koskevan määrän alentamisesta; tai iii) sen periaatteen muuttamisesta, jonka mukaan kunkin lainanantajan sopimuksen mukaiset velvoitteet kuuluvat kullekin erikseen.
   3.   Syndikoidut lainat, joissa laina-agentti (facility agent) perii ja jakaa maksut, on vakuuskelpoinen eurojärjestelmän luotto-operaatioissa ainoastaan, jos laina-agenttina on luottolaitos, joka Fitchin tai Standard & Poor’sin pitkän aikavälin luokituksessa kuuluu vähintään luokkaan ”A-”, Moody’sin luokituksessa vähintään luokkaan ”A3” tai DBRS:n luokituksessa vähintään luokkaan ”AL”.
   11 artikla
   Lainanantajan vaihtamista koskevat määräykset
   Syndikoitu laina, jonka sisältämien sopimusehtojen mukaan velallinen voi vaihtaa lainanantajan toiseksi maksamatonta lainaa vastaan, on eurojärjestelmän luotto-operaatioissa vakuuskelpoinen vain, jos vastapuoli ennen lainasaamisen vakuuskäyttöä toimittaa asianomaiselle kansalliselle keskuspankille täytäntöönpanokelpoisen vakuuden sen varalle, että vastapuolella on sellaisen vaihdon osalta oikeus saada käteissuoritus.
   12 artikla
   Luottamuksellisten tietojen luovuttaminen
   Syndikoitu laina on eurojärjestelmän luotto-operaatioissa vakuuskelpoinen vain, jos syndikoitua lainaa koskeva sopimus mahdollistaa sen, että lainanantaja luovuttaa eurojärjestelmän keskuspankille luottamuksellisia tietoja sellaisesta kiinnityksestä, luovutuksesta tai vakuusoikeudesta, joka koskee lainanantajan oikeuksia ja joka on perustettu sopimuksen mukaisesti niiden velvoitteiden vakuudeksi, joita kyseisellä lainanantajalla on jollekin eurojärjestelmän keskuspankille.
   13 artikla
   Verotus ja korvaus
   1.   Syndikoitu laina on vakuuskelpoinen eurojärjestelmän luotto-operaatioissa ainoastaan, jos vastapuoli täyttää tässä artiklassa esitetyt edellytykset.
   2.   Vastapuoli hankkii Yhdistyneessä kuningaskunnassa toimivalta veroasiantuntijalta (UK tax counsel) vahvistuksen a) siitä, että velallisen ei tarvitse pidättää Yhdistyneessä kuningaskunnassa perittävää lähdeveroa sen johdosta, että lainasaatavan tosiasiallinen omistajuus (beneficial ownership) on siirtynyt kansalliselle keskuspankille joko Englannin lakia tai jotain muuta lakia sovellettaessa; tai b) siitä, että velallisen täytyy pidättää Yhdistyneessä kuningaskunnassa perittävä lähdevero sen johdosta, että tosiasiallinen omistajuus (beneficial ownership) on siirtynyt kansalliselle keskuspankille, mutta kansallisen keskuspankin pitäisi olla oikeutettu saamaan Yhdistyneen kuningaskunnan ja kansallisen keskuspankin oikeuspaikan välisestä verosopimuksesta tuleva hyöty niin, että sen jälkeen kun toimivaltainen veroviranomainen (Her Majesty’s Revenue & Customs) on antanut päätöksensä kyseisen sopimuksen nojalla, velallisella on oikeus maksaa korkoja kansalliselle keskuspankille pidättämättä Yhdistyneen kuningaskunnan lähdeveroa ja kansallisella keskuspankilla on oikeus saada takaisin aikaisemmin pidätetty vero; tai c) siitä, että velallisen täytyy pidättää Yhdistyneessä kuningaskunnassa perittävä lähdevero sen johdosta, että tosiasiallinen omistajuus (beneficial ownership) on siirtynyt kansalliselle keskuspankille eikä kansallinen keskuspankki ole oikeutettu samaan Yhdistyneen kuningaskunnan ja kansallisen keskuspankin oikeuspaikan välisestä verosopimuksesta tulevaa hyötyä tai hyötyä mistään muustakaan vapautuksesta.
   3.   Kun Yhdistyneen kuningaskunnassa toimiva veroasiantuntija vahvistaa, että lainasaatavan tosiasiallisen omistajuuden (beneficial ownership) siirtyminen kansalliselle keskuspankille kuuluu tämän artiklan 2 kohdan b) tai c) kohdan soveltamisalaan, vastapuolen täytyy suostua korvaamaan kansalliselle keskuspankille Yhdistyneen kuningaskunnan lähdevero, jonka velallinen on pidättänyt (ja jota ei syndikoidun lainasopimuksen mukaisesti ole lisätty siihen) ja ne haitalliset kassavirtaseuraamukset, jotka aiheutuvat ensiksi pidätetyn ja sitten kansalliselle keskuspankille palautetun Yhdistyneen kuningaskunnan lähdeveron johdosta.
   4.   Vastapuoli kantaa täyden vastuun siitä, että velalliselle ilmoitetaan lainasaamisen tosiasiallisen omistajuuden (beneficial ownership) siirrosta kansalliselle keskuspankille, minkä seurauksena velallisen täytyy pidättää Yhdistyneen kuningaskunnan lähdevero (tai pidättää Yhdistyneen kuningaskunnan vero eri määräisenä).
   5.   Vastapuoli vastaa kaikista UK stamp duty –veroihin liittyvistä kustannuksista (mukaan luettuina veroon liittyvät sakot ja korot), jotka tulevat maksettaviksi sen johdosta, että lainasaatavan tosiasiallinen omistajuus (beneficial ownership) on siirtynyt Englannin lain tai jonkin muun lain mukaan, ja jotka kansallisen keskuspankin perustellun harkinnan mukaan on maksettava, jotta kansallinen keskuspankki voi esittää lainasaamisen todisteena englantilaisessa tuomioistuimessa tai käyttää lainasaamista johonkin muuhun tarkoitukseen Yhdistyneessä kuningaskunnassa. Tarpeen vaatiessa vastapuoli vastaa myös kaikista niistä kustannuksista, jotka aiheutuvat siirron johdosta maksettavasta Yhdistyneen kuningaskunnan UK stamp duty reserve tax -verosta.
   6.   Vastapuoli hankkii asiassa toimivaltaisina pitämiensä oikeuspaikkojen veroasiantuntijoilta vahvistuksen siitä, ettei velallisen tarvitse pidättää Yhdistyneen kuningaskunnan ulkopuolella perittävää lähdeveroa sen johdosta, että lainasaatavan tosiasiallinen omistajuus (beneficial ownership) siirtyy kansalliselle keskuspankille joko Englannin lain tai jonkin muun lain mukaan ja ettei mikään sellainen siirto synnytä vastuuta Yhdistyneen kuningaskunnan ulkopuolella maksettavasta leima- tai siirtoverosta.
   7.   Vastapuoli korvaa täysimääräisesti asianomaiselle kansalliselle keskuspankille lainan- tai maksunvälittäjälle suoritettavat palkkiot tai kaikki muut palkkiot tai kustannukset, jotka liittyvät lainan hallinnointiin.
   14 artikla
   Loppumääräykset
   1.   Tämä päätös tulee voimaan 17 päivänä marraskuuta 2008.
   2.   Tätä päätöstä sovelletaan 30 päivään marraskuuta 2008.

      Tehty Frankfurt am Mainissa 14 päivänä marraskuuta 2008.

            EKP:n puheenjohtaja

         Jean-Claude TRICHET

      (1)  EUVL L 282, 25.10.2008, s. 17.

      (2)  EYVL L 310, 11.12.2000, s. 1.


title: 2009/153/EY,Euratom: Neuvoston ja komission päätös, tehty 16 päivänä helmikuuta 2009 , Euroopan yhteisöjen ja niiden jäsenvaltioiden sekä Kroatian tasavallan väliseen vakautus- ja assosiaatiosopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan tekemisestä

text:
               24.2.2009

               FI

               Euroopan unionin virallinen lehti

               L 51/8

      NEUVOSTON JA KOMISSION PÄÄTÖS,
   tehty 16 päivänä helmikuuta 2009,
   Euroopan yhteisöjen ja niiden jäsenvaltioiden sekä Kroatian tasavallan väliseen vakautus- ja assosiaatiosopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan tekemisestä
   (2009/153/EY, Euratom)
   EUROOPAN UNIONIN NEUVOSTO ja
   EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen ja 300 artiklan 3 kohdan toisen alakohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon Bulgarian ja Romanian liittymissopimuksen ja erityisesti sen 6 artiklan 2 kohdan,
   ottavat huomioon komission ehdotuksen,
   ottavat huomioon Euroopan parlamentin puoltavan lausunnon (1),
   ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsovat seuraavaa:

               (1)

               Euroopan yhteisöjen ja niiden jäsenvaltioiden sekä Kroatian tasavallan väliseen vakautus- ja assosiaatiosopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävä pöytäkirja on neuvoston päätöksen 2008/800/EY (2) mukaisesti allekirjoitettu yhteisön puolesta 15 päivänä heinäkuuta 2008.

               (2)

               Tämä pöytäkirja olisi tehtävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön, Euroopan atomienergiayhteisön ja jäsenvaltioiden puolesta Euroopan yhteisöjen ja niiden jäsenvaltioiden sekä Kroatian tasavallan väliseen vakautus- ja assosiaatiosopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävä pöytäkirja.
   2 artikla
   Neuvoston puheenjohtaja tallettaa pöytäkirjan 12 artiklan 2 kohdassa määrätyt hyväksymiskirjat Euroopan yhteisön ja sen jäsenvaltioiden puolesta. Komission puheenjohtaja tallettaa tämä asiakirjat samanaikaisesti Euroopan atomienergiayhteisön puolesta.

      Tehty Brysselissä 16 päivänä helmikuuta 2009.

            Neuvoston puolesta

            Puheenjohtaja

         O. LIŠKA

            Komission puolesta

            Puheenjohtaja

         José MANUEL BARROSO

      (1)  Puoltava lausunto annettu 16. joulukuuta 2008 (ei vielä julkaistu virallisessa lehdessä).

      (2)  EUVL L 286, 29.10.2008, s. 45.


title: 2014/837/EU: Neuvoston päätös, annettu 27 päivänä marraskuuta 2014 , Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin aiheutuvien tiettyjen välittömien rahoitusvaikutusten määrittämisestä

text:
               28.11.2014

               FI

               Euroopan unionin virallinen lehti

               L 343/17

         NEUVOSTON PÄÄTÖS,
   annettu 27 päivänä marraskuuta 2014,
   Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin aiheutuvien tiettyjen välittömien rahoitusvaikutusten määrittämisestä

      (2014/837/EU)

   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn siirtymämääräyksistä tehdyn pöytäkirjan N:o 36, jäljempänä ’pöytäkirja N:o 36’, ja erityisesti sen 10 artiklan 4 kohdan kolmannen alakohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Pöytäkirjan N:o 36 nojalla Yhdistyneellä kuningaskunnalla oli mahdollisuus ilmoittaa neuvostolle viimeistään 31 päivänä toukokuuta 2014, ettei se hyväksy Lissabonin sopimuksella komissiolle ja unionin tuomioistuimelle siirrettyä toimivaltaa sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa.

               (2)

               Yhdistynyt kuningaskunta ilmoitti neuvostolle neuvoston puheenjohtajalle osoitetulla 24 päivänä heinäkuuta 2013 päivätyllä kirjeellä, ettei se hyväksy Lissabonin sopimuksella komissiolle ja unionin tuomioistuimelle siirrettyä toimivaltaa poliisiyhteistyön ja rikosasioissa tehtävän oikeudellisen yhteistyön alalla. Tämän seurauksena asianomaisten poliisiyhteistyön ja rikosasioissa tehtävän oikeudellisen yhteistyön alalla annettujen säädösten soveltaminen Yhdistyneeseen kuningaskuntaan päättyy 1 päivänä joulukuuta 2014.

               (3)

               Yhdistynyt kuningaskunta voi ilmoittaa haluavansa osallistua säädöksiin, joita on lakattu soveltamasta siihen.

               (4)

               Yhdistynyt kuningaskunta on antanut ymmärtää, että se aikoo ilmoittaa halustaan osallistua joihinkin tällaisiin säädöksiin.

               (5)

               Neuvoston olisi pöytäkirjan N:o 36 10 artiklan 4 kohdan toisen alakohdan mukaan määritettävä komission ehdotuksesta edellä olevan johdosta tarvittavat järjestelyt sekä tarvittavat siirtymäjärjestelyt. Neuvosto voi 10 artiklan 4 kohdan kolmannen alakohdan perusteella myös päättää, että Yhdistyneen kuningaskunnan olisi vastattava niistä välittömistä rahoitusvaikutuksista, jotka väistämättä aiheutuvat siitä, ettei se enää osallistu näihin säädöksiin.

               (6)

               Yhdistynyt kuningaskunta ei ole ilmoittanut neuvostolle haluavansa osallistua neuvoston päätöksiin 2008/615/YOS (1) ja 2008/616/YOS (2) eikä neuvoston puitepäätökseen 2009/905/YOS (3), jäljempänä ’Prüm-päätökset’, joten niiden soveltaminen Yhdistyneeseen kuningaskuntaan päättyy 1 päivänä joulukuuta 2014. Ottaen kuitenkin huomioon Prüm-päätösten käytännön ja operatiivisen merkityksen unionin yleisen turvallisuuden ja erityisesti lainvalvonnan sekä rikosten torjunnan, havaitsemisen ja tutkimisen kannalta neuvosto päätti päätöksellä 2014/836/EU (4), että Yhdistyneen kuningaskunnan on tehtävä perinpohjainen vaikutuksia ja kustannus-hyötysuhdetta koskeva analyysi sen arvioimiseksi, mitä hyviä puolia ja käytännön hyötyjä aiheutuisi siitä, että Yhdistynyt kuningaskunta liittyy uudelleen Prüm-päätöksiin, ja mitä sen täytyisi sitä varten tehdä; analyysin tulos julkistetaan viimeistään 30 päivänä syyskuuta 2015. Jos vaikutuksia ja kustannus-hyötysuhdetta koskevan analyysin tulos on myönteinen, Yhdistynyt kuningaskunta päättää viimeistään 31 päivänä joulukuuta 2015, ilmoittaako se neuvostolle seuraavien neljän viikon kuluessa pöytäkirjan N:o 36 10 artiklan 5 kohdan mukaisesti haluavansa osallistua Prüm-päätöksiin.

               (7)

               Neuvoston päätöksellä 2007/125/YOS (5) perustetusta rikosten ennalta ehkäisyä ja torjuntaa koskevasta ohjelmasta on myönnetty varoja Yhdistyneelle kuningaskunnalle kahteen hankkeeseen, jotka liittyvät päätöksiin 2008/615/YOS ja 2008/616/YOS. Ensimmäisessä hankkeessa Yhdistynyt kuningaskunta toteutti Prümin sopimuksen mukaista DNA-tietojen vaihtoa, ja sisäministeriölle myönnetyn yhteisrahoituksen enimmäismäärä oli 961 019 euroa; toinen koski Yhdistyneen kuningaskunnan Prümin sopimuksen mukaista sormenjälkien arviointia, ja sisäministeriölle myönnetyn yhteisrahoituksen enimmäismäärä oli 547 836 euroa. Rahoitusta myönnettiin yhteensä 1 508 855 euroa.

               (8)

               Jos Yhdistynyt kuningaskunta ei noudata jotakin päätöksen 2014/836/EU 2 artiklassa vahvistetuista määräajoista tai jos se päättää, ettei se osallistu Prüm-päätöksiin, sen olisi maksettava takaisin komission sille Prüm-päätösten täytäntöönpanoa varten unionin yleisestä talousarviosta tosiasiallisesti maksamat määrät välittömänä rahoitusvaikutuksena, joka väistämättä aiheutui siitä, ettei se enää osallistu Prüm-päätöksiin.

               (9)

               Pöytäkirjan N:o 36 10 artiklan 4 kohdan kolmannen alakohdan mukaisesti Yhdistynyt kuningaskunta osallistuu tämän päätöksen tekemiseen ja päätös sitoo Yhdistynyttä kuningaskuntaa,

         ON HYVÄKSYNYT TÄMÄN PÄÄTÖKSEN:
   1 artikla
   Jos Yhdistynyt kuningaskunta ei noudata jotakin päätöksen 2014/836/EU 2 artiklassa vahvistetuista määräajoista tai jos se päättää, ettei se osallistu Prüm-päätöksiin, sen on maksettava takaisin unionin yleiseen talousarvioon määrät, enimmillään 1 508 855 euroa, jotka se on saanut rikosten ennalta ehkäisyä ja torjuntaa koskevan ohjelman mukaisesti.
   2 artikla
   Tämä päätös tulee voimaan 1 päivänä joulukuuta 2014.

      Tehty Brysselissä 27 päivänä marraskuuta 2014.

            Neuvoston puolesta

            Puheenjohtaja

         A. GIACOMELLI

      (1)  Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1).

      (2)  Neuvoston päätös 2008/616/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta (EUVL L 210, 6.8.2008, s. 12).

      (3)  Neuvoston puitepäätös 2009/905/YOS, tehty 30 päivänä marraskuuta 2009, laboratoriotoimintaa harjoittavien rikosteknisten palvelujen tarjoajien akkreditoinnista (EUVL L 322, 9.12.2009, s. 14).

      (4)  Neuvoston päätös 2014/836/EU, annettu 27 päivänä marraskuuta 2014, Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin johtuvien tiettyjen järjestelyjen ja siirtymäjärjestelyjen määrittämisestä (katso tämän virallisen lehden sivu 11).

      (5)  Neuvoston päätös 2007/125/YOS, tehty 12 päivänä helmikuuta 2007, rikosten ennalta ehkäisyä ja torjuntaa koskevan erityisohjelman perustamisesta kaudelle 2007–2013 osana turvallisuutta ja vapauksien suojelua koskevaa yleisohjelmaa (EUVL L 58, 24.2.2007, s. 7).


title: Neuvoston päätös, annettu 20 päivänä syyskuuta 2011 , Euroopan elin- ja työolojen kehittämissäätiön johtokunnan varsinaisen jäsenen ja varajäsen nimittämisestä Maltan osalta

text:
               22.9.2011

               FI

               Euroopan unionin virallinen lehti

               C 278/2

         NEUVOSTON PÄÄTÖS,
   annettu 20 päivänä syyskuuta 2011,
   Euroopan elin- ja työolojen kehittämissäätiön johtokunnan varsinaisen jäsenen ja varajäsen nimittämisestä Maltan osalta
   (2011/0000/)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1) ja erityisesti sen 6 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen esittämät ehdokasluettelot,
   sekä katsoo seuraavaa:

               (1)

               Neuvosto nimitti päätöksillään, jotka se teki 22 päivänä marraskuuta 2010 (2) ja 7 päivänä maaliskuuta 2011 (3), Euroopan elin- ja työolojen kehittämissäätiön johtokunnan varsinaiset jäsenet ja varajäsenet 1 päivänä joulukuuta 2010 alkavaksi ja 30 päivänä marraskuuta 2013 päättyväksi toimikaudeksi lukuun ottamatta eräitä jäseniä ja varajäseniä.

               (2)

               Maltan hallitus on esittänyt ehdokkaat kahteen avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elin- ja työolojen kehittämissäätiön johtokunnan varsinaiseksi jäseneksi ja varajäseneksi 30 päivänä marraskuuta 2013 päättyväksi toimikaudeksi:
   I   HALLITUSTEN EDUSTAJAT

               Maa

               Jäsen

               Varajäsen

               Malta

               Noel VELLA

               Sylvia GAUCI

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä syyskuuta 2011.

            Neuvoston puolesta

            Puheenjohtaja

         M. SAWICKI

      (1)  EYVL L 139, 30.5.1975, s. 1.

      (2)  EUVL C 322, 27.11.2010, s. 8.

      (3)  EUVL C 83, 17.3.2011, s. 4.


Avis juridique important

|

32001D0265

2001/265/EY: Neuvoston päätös, tehty 19 päivänä maaliskuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Bulgarian tasavallan välisen sopimuksen tekemisestä (ETA:n kannalta merkityksellinen teksti)

Virallinen lehti nro L 108 , 18/04/2001 s. 0004 - 0005

Neuvoston päätös,tehty 19 päivänä maaliskuuta 2001,tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Bulgarian tasavallan välisen sopimuksen tekemisestä(ETA:n kannalta merkityksellinen teksti)(2001/265/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 ja 93 artiklan yhdessä 300 artiklan 3 kohdan toisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan sopimuksen, jäljempänä "sopimus", tekeminen Euroopan yhteisön ja Bulgarian tasavallan välillä on tarkoituksenmukainen tapa kehittää sopimuspuolten suhteita liikenneasioissa.(2) Sopimuksen tekeminen edistää sisämarkkinoiden moitteetonta toimintaa, sillä se helpottaa Kreikan ja muiden jäsenvaltioiden välisen yhteisön sisäisen liikenteen kulkua Bulgarian kautta, minkä ansiosta voidaan yhteisön sisäistä kauppaa harjoittaa laajasti ottaen mahdollisimman vähäisin julkisin kustannuksin ja saada siihen vaikuttavat hallinnolliset ja tekniset rajoitukset mahdollisimman pieniksi.(3) Sopimuksen tekeminen edistää yhdistettyjä kuljetuksia niin, että ympäristönsuojelulliset näkökohdat otetaan huomioon.(4) Sopimus olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Bulgarian tasavallan välinen sopimus tietyistä maanteiden tavaraliikenteen ehdoista ja yhdistettyjen kuljetusten edistämisestä.Sopimusteksi on tämän päätöksen liitteenä.2 artiklaNeuvoston puheenjohtaja antaa sopimuksen 19 artiklassa tarkoitetun ilmoituksen.3 artiklaSopimuksen 13 artiklalla perustetussa yhteisön ja Bulgarian liikennekomiteassa, jäljempänä "komitea", yhteisöä edustaa komissio, jota avustavat neuvoston jäsenten edustajat.Neuvosto vahvistaa komiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka komitea aikoo tehdä, koskee tämän komitean työjärjestystä.Komitean päätökset julkaistaan Euroopan yhteisöjen virallisessa lehdessä.4 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 19 päivänä maaliskuuta 2001.Neuvoston puolestaPuheenjohtajaM. Winberg(1) EYVL C 89 E, 28.3.2000, s. 52.(2) Lausunto annettu 25.10.2000 (ei virallisessa lehdessä).


title: 2010/812/EU: Euroopan parlamentin ja neuvoston päätös, annettu 15 päivänä joulukuuta 2010 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/023 ES/Lear, Espanja)

text:
               28.12.2010

               FI

               Euroopan unionin virallinen lehti

               L 342/24

         EUROOPAN PARLAMENTIN JA NEUVOSTON PÄÄTÖS,
   annettu 15 päivänä joulukuuta 2010,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/023 ES/Lear, Espanja)
   (2010/812/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, perustettiin lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Espanja esitti 23 päivänä heinäkuuta 2010 hakemuksen EGR:n varojen käyttöönottamiseksi Lear-yrityksen irtisanomisten vuoksi ja toimitti sitä täydentäviä lisätietoja 10 päivään elokuuta 2010. Hakemus on asetuksen (EY) N:o 1927/200610 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 382 200 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 382 200 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 15 päivänä joulukuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         O. CHASTEL

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Neuvoston päätös 2012/325/YUTP, annettu 25 päivänä kesäkuuta 2012 , Sudaniin ja Etelä-Sudaniin nimitetyn Euroopan unionin erityisedustajan toimeksiannon jatkamisesta

text:
               26.6.2012

               FI

               Euroopan unionin virallinen lehti

               L 165/49

         NEUVOSTON PÄÄTÖS 2012/325/YUTP,
   annettu 25 päivänä kesäkuuta 2012,
   Sudaniin ja Etelä-Sudaniin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 11 päivänä elokuuta 2010 päätöksen 2010/450/YUTP (1), jolla Rosalind MARSDEN nimitettiin Euroopan unionin erityisedustajaksi, jäljempänä ’erityisedustaja’, Sudaniin.

               (2)

               Neuvosto hyväksyi 1 päivänä elokuuta 2011 päätöksen 2011/499/YUTP (2), jolla muutettiin erityisedustajan toimeksiantoa ja nimikettä Etelä-Sudanin julistauduttua itsenäiseksi. Erityisedustajan toimeksianto päättyy 30 päivänä kesäkuuta 2012.

               (3)

               Erityisedustajan toimeksiantoa olisi jatkettava vielä 12 kuukaudella.

               (4)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Rosalind MARSDENin toimeksiantoa Sudaniin ja Etelä-Sudaniin nimitettynä erityisedustajana 30 päivään kesäkuuta 2013 asti. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksiannon perustana ovat Sudania ja Etelä-Sudania koskevat unionin politiikan tavoitteet, ja siihen kuuluu toimiminen kyseisten maiden hallitusten, Afrikan unionin (AU) ja Yhdistyneiden kansakuntien (YK) sekä muiden kansallisten, alueellisten ja kansainvälisten sidosryhmien kanssa rauhanomaisen rinnakkaiselon saavuttamiseksi Sudanin ja Etelä-Sudanin välillä kahden elinkelpoisen, rauhanomaisen ja vauraan valtion periaatteen pohjalta. Unionin poliittisiin tavoitteisiin sisältyy aktiivinen osallistuminen kaikkien niiden avoinna olevien kysymysten ratkaisemiseen, jotka liittyvät kattavaan rauhansopimukseen ja sen jälkeisiin vaiheisiin, sekä osapuolten auttaminen panemaan sovitut asiat täytäntöön; pohjoisen ja etelän välisen tulenaran raja-alueen rauhoittamiseen tähtäävien toimien tukeminen; Etelä-Sudanin institutionaalisten rakenteiden kehittämisen tukeminen ja alueen vakauden, turvallisuuden ja kehityksen edistäminen; Darfurin konfliktia koskevan poliittisen ratkaisun helpottaminen; toimien edistäminen Etelä-Kordofanin ja Sinisen Niilin osavaltioiden konfliktin ratkaisemiseksi; demokraattisen hallintotavan, vastuuvelvollisuuden ja ihmisoikeuksien kunnioittamisen edistäminen, mukaan lukien yhteistyö Kansainvälisen rikostuomioistuimen kanssa; sitoutuminen entistä vahvemmin Itä-Sudaniin; sekä humanitaarisen avun perillepääsyn parantaminen kaikkialla Sudanissa ja Etelä-Sudanissa.
   Lisäksi erityisedustajan toimeksianto perustuu unionin poliittiseen tavoitteeseen osallistua Herran vastarinta-armeijan (LRA) Etelä-Sudanin ja ympäröivän alueen vakauteen kohdistamien uhkien lieventämiseen ja poistamiseen.
   3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on:

               a)

               pitää yhteyttä Sudanin hallitukseen, Etelä-Sudanin hallitukseen, Sudanin ja Etelä-Sudanin poliittisiin osapuoliin, Sudanin ja Etelä-Sudanin aseellisiin ja kapinallisiin ryhmittymiin sekä kansalaisyhteiskuntaan ja kansalaisjärjestöihin unionin poliittisten tavoitteiden saavuttamiseksi;

               b)

               olla tiiviissä yhteistyössä YK:n, mukaan lukien YK:n Etelä-Sudanissa toteutettava operaatio (UNMISS), YK:n Abyein alueella olevat väliaikaiset turvallisuusjoukot (UNISFA) ja YK:n erityislähettiläs, AU:n ja erityisesti AU:ssa toimivan Sudanin korkean tason täytäntöönpanoryhmän (AUHIP), AU:n ja YK:n Darfurin yhteisoperaation (UNAMID), Arabiliiton, hallitusten välisen kehitysviranomaisen (IGAD) ja muiden johtavien alueellisten ja kansainvälisten sidosryhmien kanssa;

               c)

               edustaa unionia ja ajaa tilanteen mukaan sen poliittisia tavoitteita ja kantoja kansainvälisillä ja julkisilla foorumeilla;

               d)

               myötävaikuttaa unionin Sudania ja Etelä-Sudania koskevan politiikan yhtenäisyyteen ja tehokkuuteen ja samalla edistää kumpaakin maata koskevan kansainvälisen lähestymistavan johdonmukaisuutta;

               e)

               myötävaikuttaa AUHIPin johtamiin kansainvälisiin välitystoimiin Sudanin ja Etelä-Sudanin välisen sopimuksen helpottamiseksi vielä ratkaisemattomista kattavan rauhansopimuksen jälkeisistä asioista ja osallistavan poliittisen ratkaisun löytämiseksi Etelä-Kordofanin ja Sinisen Niilin osavaltioiden väliseen konfliktiin;

               f)

               tukea kattavassa rauhansopimuksessa sovittujen asioiden täytäntöönpanoa ja kattavan rauhansopimuksen jälkeisiä asioita koskevien sopimusten mahdollista täytäntöönpanoa;

               g)

               edistää institutionaalisten rakenteiden kehittämistä Etelä-Sudanissa;

               h)

               myötävaikuttaa kansainvälisiin toimiin, joilla pyritään helpottamaan kattavan, osallistavan ja kestävän rauhansopimuksen aikaansaamista Darfuriin ja edistämään Dohan asiakirjan täytäntöönpanoa tiiviissä yhteistyössä YK:n, AU:n ja Qatarin hallituksen ja muiden kansainvälisten sidosryhmien kanssa kulloisenkin tarpeen mukaan;

               i)

               edistää ihmisoikeuksien kunnioittamista pitämällä säännöllisesti yhteyttä asianmukaisiin Sudanin ja Etelä-Sudanin viranomaisiin, Kansainvälisen rikostuomioistuimen syyttäjän toimistoon, ihmisoikeusvaltuutetun toimistoon ja alueella toimiviin ihmisoikeustarkkailijoihin;

               j)

               myötävaikuttaa unionin ihmisoikeuspolitiikan, muun muassa ihmisoikeuksia koskevien EU:n suuntaviivojen ja erityisesti lapsia aseellisten selkkauksien yhteydessä koskevien EU:n suuntaviivojen sekä naisiin ja tyttöihin kohdistuvan väkivallan ja kaikkien naisiin ja tyttöihin kohdistuvien syrjintämuotojen torjumista koskevien EU:n suuntaviivojen sekä naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan täytäntöönpanoon, muun muassa seuraamalla tilanteen kehitystä ja raportoimalla siitä sekä antamalla asiaa koskevia suosituksia;

               k)

               myötävaikuttaa ulkoasiainneuvoston 20 päivänä kesäkuuta 2011 sopiman Sudania ja Etelä-Sudania koskevan unionin kokonaisvaltaisen lähestymistavan toteuttamiseen;

               l)

               myötävaikuttaa tiiviissä yhteistyössä Euroopan ulkosuhdehallinnon kanssa unionin sitoumukseen kaikkien asiaan liittyvien sidosryhmien kanssa tukea toimia, joilla pyritään lieventämään ja poistamaan Herran vastarinta-armeijan (LRA) siviileihin sekä Etelä-Sudanin ja ympäröivän alueen vakauteen kohdistamia uhkia;

               m)

               seurata, miten sudanilaiset ja eteläsudanilaiset osapuolet noudattavat YK:n turvallisuusneuvoston asiaa koskevia päätöslauselmia, erityisesti päätöslauselmia 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), 1990 (2011), 1996 (2011), 2024 (2011) ja 2046 (2012), sekä raportoida tästä.

         4 artikla
   Toimeksiannon täytäntöönpano
   1.   Erityisedustaja vastaa toimeksiannon täytäntöönpanosta korkean edustajan alaisuudessa.
   2.   Poliittisten ja turvallisuusasioiden komitea (PTK) ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja koordinoi toimensa tiiviisti Euroopan ulkosuhdehallinnon ja sen asianomaisten yksikköjen kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2012 alkavalla ja 30 päivänä kesäkuuta 2013 päättyvällä kaudella on 1 900 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvissa erityisissä poliittisissa kysymyksissä ja turvallisuuskysymyksissä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edeltävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaan tai -maiden kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (3) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä operaation valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevan kertomuksen ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   1.   Erityisedustaja raportoi säännöllisin välein suullisesti ja kirjallisesti korkealle edustajalle ja PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai PTK:n suosituksesta antaa selvityksiä ulkoasiainneuvostolle.
   2.   Erityisedustaja raportoi säännöllisesti PTK:lle Darfurin tilanteesta ja tilanteesta Sudanissa ja Etelä-Sudanissa.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä alueella toimivien muiden erityisedustajien toimien kanssa. Erityisedustaja tiedottaa säännöllisesti toiminnastaan alueella oleville jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustustojen päälliköihin, mukaan lukien edustustot Khartumissa, Jubassa, Addis Abebassa ja New Yorkissa, ja jäsenvaltioiden lähetystöjen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin kansainvälisiin ja alueellisiin toimijoihin paikan päällä.
   3.   Erityisedustaja antaa EUAVSEC-South Sudan -operaation johtajalle paikallista poliittista ohjausta koordinoiden toimensa tiiviisti unionin Jubassa sijaitsevan unionin edustuston päällikön kanssa. Erityisedustaja ja siviilioperaatiokomentaja kuulevat toisiaan tarvittaessa.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen joulukuun 2012 loppuun mennessä ja kattavan raportin toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 211, 12.8.2010, s. 42.

      (2)  EUVL L 206, 11.8.2011, s. 50.

      (3)  EUVL L 141, 27.5.2011, s. 17.


title: 2005/454/EY, Euratom: Neuvoston päätös, tehty 13 päivänä kesäkuuta 2005, Euroopan talous- ja sosiaalikomitean jäsenen nimeämisestä

text:
               23.6.2005

               FI

               Euroopan unionin virallinen lehti

               L 160/25

         NEUVOSTON PÄÄTÖS,
   tehty 13 päivänä kesäkuuta 2005,
   Euroopan talous- ja sosiaalikomitean jäsenen nimeämisestä
   (2005/454/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom (1),
   ottaa huomioon Ranskan hallituksen esittämän ehdokkaan,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut jäsenen paikka Noël DUPUYn erottua, mikä on annettu neuvostolle tiedoksi 2 päivänä helmikuuta 2005,
   ON PÄÄTTÄNYT SEURAAVAA:
   1 artikla
   Nimetään Bruno CLERGEOT Euroopan talous- ja sosiaalikomitean jäseneksi Noël DUPUYn tilalle tämän jäljellä olevaksi toimikaudeksi eli 20 päivään syyskuuta 2006.
   2 artikla
   Tämä päätös julkaistaan Euroopan unionin virallisessa lehdessä.
   Sitä noudatetaan päivästä, jona se tehdään.

      Tehty Luxemburgissa 13 päivänä kesäkuuta 2005.

            Neuvoston puolesta

            Puheenjohtaja

         J. ASSELBORN

      (1)  EYVL L 253, 21.9.2002, s. 9.


Avis juridique important

|

32002D0621(01)

Neuvoston päätös, tehty 11 päivänä kesäkuuta 2002, työturvallisuuden, työhygienian ja työterveyden neuvoa-antavan komitean ruotsalaisten varsinaisten jäsenten ja varajäsenten nimeämisestä

Virallinen lehti nro C 148 , 21/06/2002 s. 0002 - 0002

Neuvoston päätös,tehty 11 päivänä kesäkuuta 2002,työturvallisuuden, työhygienian ja työterveyden neuvoa-antavan komitean ruotsalaisten varsinaisten jäsenten ja varajäsenten nimeämisestä(2002/C 148/02)EUROOPAN UNIONIN NEUVOSTO, jokaottaa huomioon työturvallisuuden, työhygienian ja työterveyshuollon neuvoa-antavan komitean perustamisesta 27 päivänä kesäkuuta 1974 tehdyn neuvoston päätöksen 74/325/ETY(1),ottaa huomioon Ruotsin hallituksen neuvostolle esittämän ehdokasluettelon,sekä katsoo seuraavaa:(1) Neuvosto on 18 päivänä joulukuuta 2002 tekemällään päätöksellä(2) nimennyt työturvallisuuden, työhygienian ja työterveyden neuvoa-antavan komitean varsinaiset jäsenet ja varajäsenet 18 päivästä joulukuuta 2000 alkaneeksi ja 17 päivänä joulukuuta 2003 päättyväksi toimikaudeksi, lukuunottamatta Ruotsin työntekijäjärjestöjen ja työnantajajärjestöjen edustajia.(2) On aiheellista nimetä työturvallisuuden, työhygienian ja työterveyden neuvoa-antavan komitean ruotsalaiset varsinaiset jäsenet ja varajäsenet jäljellä olevaksi toimikaudeksi 17 päivään joulukuuta 2003 asti,ON PÄÄTTÄNYT SEURAAVAA:1 artiklaNimetään seuraavat henkilöt työturvallisuuden, työhygienian ja työterveyden neuvoa-antavan komitean jäseniksi ja varajäseniksi 11 kesäkuuta 2002 alkavaksi ja 17 joulukuuta 2003 päättyväksi toimikaudeksi:1. TYÖNTEKIJÄJÄRJESTÖJEN EDUSTAJAT>TAULUKON PAIKKA>2. TYÖNANTAJAJÄRJESTÖJEN EDUSTAJAT>TAULUKON PAIKKA>2 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 11 päivänä kesäkuuta 2002.Neuvoston puolestaPuheenjohtajaM. Arias Cañete(1) EYVL L 185, 9.7.1974, s. 15.(2) EYVL C 1, 4.1.2001, s. 1.


Avis juridique important

|

31988D0381

88/381/ETY: Neuvoston päätös, tehty 24 päivänä kesäkuuta 1988, Reinin suojelemista kemialliselta pilaantumiselta koskevan yleissopimuksen liitteen IV täydentämisestä hiilitetrakloridin osalta

Virallinen lehti nro L 183 , 14/07/1988 s. 0027 - 0029 Suomenk. erityispainos Alue 15 Nide 8 s. 0103  Ruotsink. erityispainos Alue 15 Nide 8 s. 0103

NEUVOSTON PÄÄTÖS,tehty 24 päivänä kesäkuuta 1988,Reinin suojelemista kemialliselta pilaantumiselta koskevan yleissopimuksen liitteen IV täydentämisestä hiilitetrakloridin osalta (88/381/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 130 s artiklan,ottaa huomioon komission ehdotuksen,ottaa huomioon Euroopan parlamentin lausunnon(1)ottaa huomioon talous- ja sosiaalikomitean lausunnon(2),sekä katsoo, ettäyhteisö on päätöksellä 77/586/ETY(3) tehnyt Reinin suojelemista kemialliselta pilaantumiselta koskevan yleissopimuksen, jäljempänä 'kemiallinen yleissopimus`, ja Bernissä 29 päivänä huhtikuuta 1963 allekirjoitetun kansainvälistä komissiota Reinin suojelemiseksi pilaantumiselta, jäljempänä 'kansainvälinen komissio`, koskevan sopimuksen lisäsopimuksen,kemiallisen yleissopimuksen 5 artiklan mukaan kansainvälinen komissio ehdottaa raja-arvoja tiettyjen aineiden päästöille Reinin altaan pintavesiin tekemällä muutoksia kemiallisen yleissopimuksen liitteeseen IV; kemiallisen yleissopimuksen 14 artiklan mukaan näiden muutosten voimaantulo edellyttää sopimuspuolten yksimielistä hyväksyntää,kansainvälinen komissio on laatinut raja-arvoja hiilitetrakloridille kemiallisen yleissopimuksen liitteen IV täydennykseksi tarkoitetussa ehdotuksessa,direktiivissä 86/280/ETY(4) vahvistetaan raja-arvot hiilitetrakloridin päästöille yhteisön vesiympäristöön; nämä raja-arvot ovat samat kuin kansainvälisen komission ehdotuksessa vahvistetut, jayhteisön olisi kemiallisen yleissopimuksen sopimuspuolena hyväksyttävä edellä tarkoitettu ehdotus,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta Reinin suojelemiseksi pilaantumiselta perustetun kansainvälisen komission ehdotus, joka on tarkoitettu Reinin suojelemista kemialliselta pilaantumiselta koskevan yleissopimuksen liitteen IV täydennykseksi hiilitetrakloridin osalta.Ehdotuksen teksti on tämän päätöksen liitteenä.2 artikla Neuvoston puheenjohtaja ilmoittaa Sveitsin valaliiton hallitukselle 1 artiklassa tarkoitetun ehdotuksen hyväksymisestä kemiallisessa yleissopimuksessa vahvistettua menettelyä noudattaen.Tehty Luxemburgissa 24 päivänä kesäkuuta 1988.Neuvoston puolestaPuheenjohtajaM. BANGEMANN(1) Lausunto on annettu 15 päivänä kesäkuuta 1988(2) EYVL N:o C 356, 31.12.1987, s. 68(3) EYVL N:o L 240, 19.9.1977, s. 35(4) EYVL N:o L 181, 4.7.1986, s. 16


title: 2013/521/EU: Neuvoston päätös, annettu 7 päivänä lokakuuta 2013 , Kap Verden tasavallan ja Euroopan unionin kansalaisille lyhytaikaista oleskelua varten myönnettävien viisumien myöntämisen helpottamista koskevan Euroopan unionin ja Kap Verden tasavallan välisen sopimuksen tekemisestä

text:
               24.10.2013

               FI

               Euroopan unionin virallinen lehti

               L 282/1

         NEUVOSTON PÄÄTÖS,
   annettu 7 päivänä lokakuuta 2013,
   Kap Verden tasavallan ja Euroopan unionin kansalaisille lyhytaikaista oleskelua varten myönnettävien viisumien myöntämisen helpottamista koskevan Euroopan unionin ja Kap Verden tasavallan välisen sopimuksen tekemisestä
   (2013/521/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionin ja Kap Verden tasavallan välinen sopimus Kap Verden tasavallan ja Euroopan unionin kansalaisille lyhytaikaista oleskelua varten myönnettävien viisumien myöntämisen helpottamisesta, jäljempänä ’sopimus’, allekirjoitettiin 26 päivänä lokakuuta 2012 annetun neuvoston päätöksen 2012/649/EU (1) mukaisesti sillä varauksella, että sopimuksen tekeminen saatetaan päätökseen.

               (2)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (3)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (3) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (5)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kap Verden tasavallan ja Euroopan unionin kansalaisille lyhytaikaista oleskelua varten myönnettävien viisumien myöntämisen helpottamista koskeva Euroopan unionin ja Kap Verden tasavallan sopimus, jäljempänä ’sopimus’, unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja tekee unionin puolesta sopimuksen 12 artiklan 1 kohdassa määrätyn ilmoituksen (4).
   3 artikla
   Komissio edustaa jäsenvaltioiden asiantuntijoiden avustamana unionia sopimuksen 10 artiklan nojalla perustetussa sekakomiteassa.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 7 päivänä lokakuuta 2013.

            Neuvoston puolesta

            Puheenjohtaja

         J. BERNATONIS

      (1)  EUVL L 288, 19.10.2012, s. 1.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä. Euroopan unionin ja Kap Verden tasavallan välinen


Avis juridique important

|

31987D0373

87/373/ETY: Neuvoston päätös, annettu 13 päivänä heinäkuuta 1987, menettelystä komissiolle siirrettyä täytäntöönpanovaltaa käytettäessä

Virallinen lehti nro L 197 , 18/07/1987 s. 0033 - 0035 Suomenk. erityispainos Alue 1 Nide 2 s. 0072  Ruotsink. erityispainos Alue 1 Nide 2 s. 0072

Neuvoston päätös, annettu 13 päivänä heinäkuuta 1987, menettelystä komissiolle siirrettyä täytäntöönpanovaltaa käytettäessäEUROOPAN YHTEISÖJEN NEUVOSTO  jokaottaa huomioon Euroopan talousyhteisön perustamissopimuksen ja erityisesti sen 145 artiklan ottaa huomioon komission ehdotuksen (1),(1) EYVL N:o C 70  25.3.1986  s. 6.ottaa huomioon Euroopan parlamentin lausunnon (2),(2) EYVL N:o C 297  24.11.1986  s. 94.sekä katsoo  ettähyväksymissään säädöksissä neuvosto siirtää komissiolle toimivallan antamiensa säädösten täytäntöönpanoon; se voi asettaa ehtoja tämän toimivallan käytölle ja lisäksi erityisissä tapauksissa pidättää itselleen oikeuden käyttää suoraan toimivaltaa yhteisön päätöksenteon tehostamiseksi olisi rajoitettava niitä menettelymuotoja  joita neuvosto voi soveltaa; sen vuoksi olisi hyväksyttävä sääntöjä uusista säännöksistä  jotka koskevat menettelyä neuvoston komissiolle siirtämää toimivaltaa käytettäessä  jatämä päätös ei saa vaikuttaa menettelyyn käytettäessä toimivaltaa  joka on siirretty komissiolle ennen tämän päätöksen voimaantuloa annetulla säädöksellä; tällaisia säädöksiä muutettaessa tai niiden voimassaoloaikaa pidennettäessä täytyy olla mahdollista sovittaa niissä säädetyt menettelyt yhdenmukaisiksi tässä päätöksessä määrättyjen menettelyjen kanssa tai pysyttää voimassa olevat menettelyt ON PÄÄTTÄNYT SEURAAVAA:1 artiklaLukuun ottamatta niitä erityisiä tapauksia  joissa neuvosto pidättää itselleen oikeuden käyttää suoraan toimivaltaa  se siirtää hyväksymissään säädöksissä komissiolle toimivallan antamiensa säännösten täytäntöönpanoon. Neuvosto täsmentää toimivallan keskeisen sisällön.Neuvosto voi asettaa tämän toimivallan käytölle ehtoja  joiden on oltava sopusoinnussa 2 ja 3 artiklassa määrättyjen menettelyjen kanssa.2 artiklaMENETTELY IKomissiota avustaa neuvoa-antava komitea  jossa on jäsenvaltioiden edustajat ja puheenjohtajana komission edustaja.Komission edustaja tekee komitealle ehdotuksen tarvittavista toimenpiteistä. Komitea antaa  tarvittaessa äänestettyään  lausuntonsa ehdotuksesta määräajassa  jonka puheenjohtaja voi asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää  että sen kanta merkitään pöytäkirjaan.Komission on  niin suurelta osin kuin mahdollista  otettava huomioon komitean lausunto. Sen on ilmoitettava  millä tavoin lausunto on otettu huomioon. MENETTELY IIKomissiota avustaa komitea  joka muodostuu jäsenvaltioiden edustajista ja jonka puheenjohtajana on komission edustaja.Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa  jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä  jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä  joita sovelletaan välittömästi. Jos toimenpiteet eivät kuitenkaan ole komitean lausunnon mukaisia  komissio ilmoittaa niistä viipymättä neuvostolle. Siinä tapauksessa noudatetaan seuraavaa:Vaihtoehto aKomissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä.Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa.Vaihtoehto bKomissio lykkää päättämiensä toimenpiteiden soveltamista kussakin neuvoston antamassa säädöksessä erikseen säädetyksi ajaksi  joka ei missään tapauksessa saa olla pidempi kuin kolme kuukautta ilmoituksen tekopäivästä.Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa.MENETTELY IIIKomissiota avustaa komitea  joka muodostuu jäsenvaltioiden edustajista ja jonka puheenjohtajana on komission edustaja.Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa  jonka puheenjohtaja voi asettaa asian kiirellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä  jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää suunnitelluista toimenpiteistä  jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu  komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Vaihtoehto aJos neuvosto ei ole ratkaissut asiaa määräajassa  jonka se säätää erikseen kussakin tämän kohdan nojalla antamassaan säädöksessä ja joka ei missään tapauksessa saa olla pidempi kuin kolme kuukautta siitä  kun asia on tullut vireille neuvostossa  komissio tekee päätöksen ehdotetuista toimenpiteistä.Vaihtoehto bJos neuvosto ei ole ratkaissut asiaa määräajassa  jonka se säätää erikseen kussakin tämän kohdan nojalla antamassaan säädöksessä ja joka ei missään tapauksessa saa olla pidempi kuin kolme kuukautta siitä  kun asia on tullut vireille neuvostossa  komissio tekee päätöksen ehdotetuista toimenpiteistä  jollei neuvosto ole yksinkertaisella enemmistöllä hylännyt mainittuja toimenpiteitä.3 artiklaSeuraavaa menettelyä voidaan soveltaa silloin  kun neuvosto antaa komissiolle valtuudet päättää suojatoimenpiteistä:- komissio ilmoittaa neuvostolle ja jäsenvaltioille jokaisesta päätöksestä  joka koskee suojatoimenpiteitä.Voidaan säätää  että komissio neuvottelee jäsenvaltioiden kanssa kutakin tapausta varten säädetyn menettelyn mukaisesti ennen tällaisen päätöksen tekemistä.- jokainen jäsenvaltio voi saattaa komission päätöksen neuvoston käsiteltäväksi kyseisessä säädöksessä säädetyn määräajan kuluessa.Vaihtoehto aNeuvosto voi määräenemmistöllä päättää asiasta toisin kyseisessä säädöksessä säädetyn määräajan kuluessa.Vaihtoehto bNeuvosto voi määräenemmistöllä vahvistaa  muuttaa tai kumota komission päätöksen. Jos neuvosto ei ole ratkaissut asiaa kyseisessä säädöksessä säädetyn määräajan kuluessa  komission päätös katsotaan kumotuksi.4 artiklaTämä päätös ei koske menettelyä käytettäessä sellaista toimivaltaa  joka on siirretty komissiolle ennen tämän päätöksen voimaantuloa annetulla säädöksellä.Kun tällaisia säädöksiä muutetaan tai niiden voimassaoloaikaa pidennetään  neuvosto voi sovittaa niissä säädetyt menettelyt yhdenmukaisiksi 2 ja 3 artiklassa määrättyjen kanssa tai pysyttää voimassa olevat menettelyt.5 artiklaNeuvosto ottaa tässä päätöksessä määrätyt menettelyt uudelleen tarkastettavaksi komission ennen 31 päivää joulukuuta 1990 antaman kertomuksen perusteella.Tehty Brysselissä 13 päivänä heinäkuuta 1987.Neuvoston puolestaPuheenjohtajaP. SIMONSEN


Avis juridique important

|

31990D0160

90/160/ETY: Neuvoston päätös, tehty 22 päivänä maaliskuuta 1990, toisaalta Saksan liittotasavallan ja Euroopan talousyhteisön ja toisaalta Itävallan tasavallan välisen Tonavan alueen vesivarojen hallintayhteistyötä koskevan yleissopimuksen tekemisestä

Virallinen lehti nro L 090 , 05/04/1990 s. 0018 - 0019 Suomenk. erityispainos Alue 15 Nide 9 s. 0187  Ruotsink. erityispainos Alue 15 Nide 9 s. 0187

NEUVOSTON PÄÄTÖS,tehty 22 päivänä maaliskuuta 1990,toisaalta Saksan liittotasavallan ja Euroopan talousyhteisön ja toisaalta Itävallan tasavallan välisen Tonavan alueen vesivarojen hallintayhteistyötä koskevan yleissopimuksen tekemisestä (90/160/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 130 s artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon (3),ottaa huomioon Euroopan yhteisön ympäristöpolitiikan ja ympäristöä koskevan toimintaohjelman jatkamisesta ja toteuttamisesta (1987/1992) 19 päivänä lokakuuta 1987 annetun Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien päätöslauselman (4) ja tämän päätöslauselman liitteenä olevan Euroopan yhteisön neljännen toimintaohjelman ympäristöalan toimenpiteiksi, jäljempänä `neljäs toimintaohjelma`,sekä katsoo, ettäneljännessä toimintaohjelmassa, kuten sitä edeltävissä toimintaohjelmissa, mainitaan ensisijaisena toimialana valvonta ja tarkastukset vesien laadun parantamiseksi ja pilaantumisen vähentämiseksi,neljännessä toimintaohjelmassa korostetaan yhteisön ja sen jäsenvaltioiden aktiivista osallistumista ympäristönsuojelua koskeviin kansainvälisiin toimiin ja pidetään tässä suhteessa erityisen tärkeinä kahdenvälisiä suhteita kolmansien maiden kanssa,Regensburgissa 1 päivänä joulukuuta 1987 allekirjoitetussa toisaalta Saksan liittotasavallan ja Euroopan talousyhteisön ja toisaalta Itävallan tasavallan välisessä Tonavan alueen vesivarojen hallintayhteistyötä koskevassa yleissopimuksessa määrätään erityisesti pysyvän vesivarojen hallintokomitean perustamisesta, joka antaa sopimuspuolille suosituksia muun muassa tämän yleissopimuksen soveltamisalaan kuuluvien Tonavan alueen vesivarojen laadun parantamiseksi toteutettavista toimenpiteistä,kyseisen yleissopimuksen päätöspöytäkirjan liitteessä lueteltuja viittätoista direktiiviä sovelletaan Tonavan alueeseen,yhteisön on tarpeen hyväksyä tämä yleissopimus Euroopan yhtenäisasiakirjassa määrätyn ympäristön säilyttämiseen, suojelemiseen ja laadun parantamiseen liittyvän yhteisön tavoitteen saavuttamiseksi, jamainittu yleissopimus on allekirjoitettu yhteisön puolesta 1 päivänä joulukuuta 1987,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta toisaalta Saksan liittotasavallan ja Euroopan talousyhteisön ja toisaalta Itävallan tasavallan välinen yleissopimus Tonavan alueen vesivarojen hallintayhteistyöstä.Yleissopimuksen teksti on tämän päätöksen liitteenä.2 artikla Euroopan yhteisöjen neuvoston puheenjohtaja tallettaa Euroopan talousyhteisön puolesta yleissopimuksen 12 artiklassa määrätyn hyväksymiskirjan. Koska Euroopan talousyhteisö ja Saksan liittotasavalta ovat tämän yleissopimuksen osapuolina, niiden viranomaisten on sovitettava aikataulunsa yhteen siten, että näiden kahden osapuolen hyväksymiskirjat talletetaan samanaikaisesti.Tehty Brysselissä 22 päivänä maaliskuuta 1990.Neuvoston puolestaPuheenjohtajaP. FLYNN(1) EYVL N:o C 98, 19.4.1989, s. 10(2) EYVL N:o C 256, 9.10.1989, s. 152(3) EYVL N:o C 298, 27.11.1989, s.1(4) EYVL N:o C 328, 7.12.1987, s. 1


Avis juridique important

|

32001D0266

2001/266/EY: Neuvoston päätös, tehty 19 päivänä maaliskuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Unkarin tasavallan välisen sopimuksen tekemisestä (ETA:n kannalta merkityksellinen teksti)

Virallinen lehti nro L 108 , 18/04/2001 s. 0027 - 0027

Neuvoston päätös,tehty 19 päivänä maaliskuuta 2001,tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Unkarin tasavallan välisen sopimuksen tekemisestä(ETA:n kannalta merkityksellinen teksti)(2001/266/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 ja 93 artiklan yhdessä 300 artiklan 3 kohdan toisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan yhteisön ja Unkarin tasavallan sopimuksen tekeminen tietyistä maanteiden tavaraliikenteen ehdoista ja yhdistettyjen kuljetusten edistämisestä, jäljempänä "sopimus", on tarkoituksenmukainen tapa kehittää sopimuspuolten suhteita liikenneasioissa.(2) Sopimuksen tekeminen edistää sisämarkkinoiden moitteetonta toimintaa, sillä se helpottaa Kreikan ja muiden jäsenvaltioiden välisen yhteisön sisäisen liikenteen kulkua Unkarin kautta, ja näin yhteisön sisäistä kauppaa voidaan harjoittaa laajasti ottaen mahdollisimman vähäisin julkisin kustannuksin ja saada siihen vaikuttavat hallinnolliset ja tekniset rajoitukset mahdollisimman pieniksi.(3) Sopimuksen tekeminen edistää yhdistettyjä kuljetuksia niin, että ympäristönsuojelulliset näkökohdat otetaan huomioon.(4) Sopimus olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Unkarin tasavallan sopimus tietyistä maanteiden tavaraliikenteen ehdoista ja yhdistettyjen kuljetusten edistämisestä.Sopimuksen teksti on tämän päätöksen liitteenä.2 artiklaNeuvoston puheenjohtaja antaa sopimuksen 19 artiklassa tarkoitetun ilmoituksen(3).3 artiklaSopimuksen 13 artiklalla perustetussa yhteisön ja Unkarin liikennekomiteassa, jäljempänä "komitea", yhteisöä edustaa komissio, jota avustavat neuvoston jäsenten edustajat.Neuvosto vahvistaa komiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka komitea aikoo tehdä, koskee tämän komitean työjärjestystä.Komitean päätökset julkaistaan Euroopan yhteisöjen virallisessa lehdessä.4 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 19 päivänä maaliskuuta 2001.Neuvoston puolestaPuheenjohtajaM. Winberg(1) EYVL C 89 E, 28.3.2000, s. 36.(2) Lausunto annettu 25.10.2000 (ei virallisessa lehdessä).(3) Neuvoston pääsihteeristö julkaisee sopimuksen voimaantulopäivämäärän Euroopan yhteisöjen virallisessa lehdessä.


title: 2014/626/EU: Euroopan parlamentin päätös, annettu 3 päivänä huhtikuuta 2014 , ENIAC-yhteisyrityksen varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/329

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   ENIAC-yhteisyrityksen varainhoitovuoden 2012 tilien päättämisestä
   (2014/626/EU)
   EUROOPAN PARLAMENTTI, joka

               —

               ottaa huomioon ENIAC-yhteisyrityksen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen ENIAC-yhteisyrityksen tilinpäätöksestä varainhoitovuodelta 2012 sekä yhteisyrityksen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05851/2014 – C7-0053/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon ENIAC-yhteisyrityksen perustamisesta 20. joulukuuta 2007 annetun neuvoston asetuksen (EY) N:o 72/2008 (4) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0204/2014),

               1.

               hyväksyy ENIAC-yhteisyrityksen varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen ENIAC-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 369, 17.12.2013, s. 18.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 21.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2011/575/EU: Euroopan parlamentin päätös, annettu 10 päivänä toukokuuta 2011 , Euroopan tautien ehkäisy- ja valvontakeskuksen varainhoitovuoden 2009 tilien päättämisestä

text:
               27.9.2011

               FI

               Euroopan unionin virallinen lehti

               L 250/149

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   Euroopan tautien ehkäisy- ja valvontakeskuksen varainhoitovuoden 2009 tilien päättämisestä
   (2011/575/EU)
   EUROOPAN PARLAMENTTI, joka

               —

               ottaa huomioon Euroopan tautien ehkäisy- ja valvontakeskuksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan tautien ehkäisy- ja valvontakeskuksen tilinpäätöksestä varainhoitovuodelta 2009 sekä keskuksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon tautien ehkäisyn ja valvonnan eurooppalaisen keskuksen perustamisesta 21 päivänä huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (3) ja erityisesti sen 23 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0107/2011),

               1.

               hyväksyy Euroopan tautien ehkäisy- ja valvontakeskuksen varainhoitovuoden 2009 tilien päättämisen;

               2.

               kehottaa puhemiestä välittämään tämän päätöksen Euroopan tautien ehkäisy- ja valvontakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 124.

      (2)  EYVL L 248, 16.9.2002, s. 1.

      (3)  EUVL L 142, 30.4.2004, s. 1.

      (4)  EYVL L 357, 31.12.2002, s. 72.


Avis juridique important

|

32004D0213

2004/213/EY: Komission päätös, tehty 3 päivänä helmikuuta 2004, valmistelutoimen toteuttamisesta Euroopan teollisuuden mahdollisuuksien kohentamiseksi turvallisuutta koskevan tutkimuksen alalla

Virallinen lehti nro L 067 , 05/03/2004 s. 0018 - 0022

Komission päätös,tehty 3 päivänä helmikuuta 2004,valmistelutoimen toteuttamisesta Euroopan teollisuuden mahdollisuuksien kohentamiseksi turvallisuutta koskevan tutkimuksen alalla(2004/213/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon komission 11 päivänä maaliskuuta 2003 antaman tiedonannon "Euroopan puolustus - teollisuus- ja markkinanäkökohtia - Tavoitteena EU:n puolustustarvikepolitiikka" (KOM(2003) 113 lopullinen)(1) ja erityisesti sen kohdan 5,ottaa huomioon yhteisön perustamissopimuksen 157 artiklan 1 kohdan neljännen luetelmakohdan (keksintöjä, tutkimusta ja teknologista kehittämistä koskevan politiikan antamien teollisten mahdollisuuksien paremman hyväksikäytön edistäminen),ON TEHNYT TÄMÄN PÄÄTÖKSEN:1 artiklaKomissio käynnistää tiedonannossaan "valmistelutoimen toteuttamisesta Euroopan teollisuuden mahdollisuuksien kohentamiseksi turvallisuutta koskevan tutkimuksen alalla: Tavoitteena ohjelma Euroopan turvallisuuden parantamiseksi tutkimuksen ja teknologian avulla" tarkoitetun valmistelutoimen Euroopan teollisuuden mahdollisuuksien kohentamiseksi turvallisuutta koskevan tutkimuksen alalla (2004-2006).Valmistelutoimen toimenpiteet ja työohjelma määritetään tiedonannossa (osa II), ja ne muodostavat perustan kaikille myöhemmille ehdotus- ja tarjouspyynnöille.2 artiklaTämän valmistelutoimen toteutusta koskevat yksityiskohdat selostetaan liitteessä.Valmistelutoimi kuuluu budjettikohtaan 08 14 01.Tehty Brysselissä 3 päivänä helmikuuta 2004.Komission puolestaPhilippe BusquinKomission jäsen(1) Ei julkaistu virallisessa lehdessä.LIITEVALMISTELUTOIMEN TOTEUTUS(1)1. Toimet ja rahoitustukiValmistelutoimen "Eurooppalaisten teollisuuden mahdollisuuksien kohentaminen turvallisuutta koskevan tutkimuksen alalla" yhteydessä toteutetaan hankkeita ja tukitoimia. Hankkeiden kesto on yleensä yhdestä kahteen vuotta ja tukitoimien kuudesta kuukaudesta kolmeen vuoteen.Ehdotuksia hankkeiksi pyydetään ehdotuspyynnöillä. Hankkeille annettavasta rahoitustuesta tehdään kirjallinen sopimus (avustussopimus). Tukitoimia voidaan puolestaan valita joko ehdotuspyynnön perusteella, jolloin tuesta tehdään avustussopimus, tai tarjouspyynnön perusteella, jolloin tehdään palveluhankintoja koskeva sopimus.Ehdotus- ja tarjouspyynnöt julkaistaan Euroopan unionin virallisessa lehdessä.Ehdotuspyyntöjen yhteydessä sovellettavia arviointi- ja neuvottelumenettelyjä sekä teollis- ja tekijänoikeuksia ja avustussopimuksia koskevia periaatteita selostetaan jäljempänä kohdissa 3, 4, 5, 6 ja 7. Tarjouspyyntöjen osalta sovelletaan vakiomenettelyjä ja -sopimuksia.Komissio voi nimetä riippumattomia asiantuntijoita avustamaan turvallisuutta koskevan eurooppalaisen tutkimusohjelman laadinnassa, ehdotusten arvioinnissa sekä toimien seurannassa ja valmistelutoimen kokonaistuloksen arvioinnissa. Asiantuntijat nimetään komission tulojen ja menojen hyväksyjän päätöksellä hakemuspyynnön tuloksena saatujen hakemusten perusteella.2. Osallistuminen2.1 Yleiset periaatteetValmistelutoimeen voivat osallistua ja yhteisön rahoitustukea voivat saada jäsenvaltioihin(2) sijoittautuneet oikeussubjektit. Osallistujina voivat olla viranomaiset, julkiset ja yksityiset teollisuusorganisaatiot (mukaan luettuina pk-yritykset), korkeakoulut ja tutkimusorganisaatiot.Poikkeustapauksissa valmistelutoimeen voivat osallistua myös kansainväliset järjestöt tai kolmanteen maahan sijoittautuneet oikeussubjektit, kunhan mukana on niiden lisäksi vaadittava vähimmäismäärä muita osallistujia. Tällaisissa tapauksissa näille osallistujille voidaan poikkeuksellisesti myöntää rahoitustukea. Kolmannen maan osallistuminen edellyttää vastavuoroisia järjestelyjä kyseisen maan kanssa.Turvaluokitellun tiedon käsittely turvallisuutta koskevien komission säännösten(3) mukaisesti varmistetaan asianmukaisin toimenpitein. Lisäksi konsortion osallistujien on huolehdittava siitä, että turvaluokitellun tiedon käsittelyssä noudatetaan voimassa olevia turvallisuusmääräyksiä.2.2 Osallistujien vähimmäismääräHankkeiden toteuttajan tulee olla konsortio, joka muodostuu vähintään kahdesta eri jäsenvaltioihin sijoittautuneesta toisistaan riippumattomasta oikeussubjektista(4). Huomattakoon, että yhteistyö eri jäsenvaltioiden oikeussubjektien, mukaan luettuina yleisestä turvallisuudesta vastaavat organisaatiot, on erittäin suotavaa ja yksi tämän valmistelutoimen päätavoitteista.Tukitoimia voivat toteuttaa joko yksittäiset osallistujat tai konsortiot.Konsortioita edustaa koordinaattori, joka huolehtii koordinointitehtävistä ja jakaa yhteisön rahoitustuen osallistujille.2.3 Tekninen pätevyys ja voimavaratOsallistujilla on oltava toimen toteuttamiseksi tarvittava tietämys ja tekninen pätevyys. Työn edetessä osallistujilla on oltava käytettävissään voimavarat, jotka kulloinkin tarvitaan toimen toteuttamiseksi. Toimen toteuttamiseksi tarvittavilla voimavaroilla tarkoitetaan henkilöstöä, infrastruktuuria, rahoitusvaroja sekä tarvittaessa aineetonta omaisuutta ja muita voimavaroja, jotka jokin kolmas osapuoli antaa käyttöön etukäteissitoumuksen perusteella.3. Hanke-ehdotusten arviointi3.1 Arviointi- ja valintamenettelyEhdotuspyynnön perusteella jätetyt hanke-ehdotukset arvioidaan seuraavassa selostettavaa menettelyä noudattaen. Turvaluokiteltua asiakirja-aineistoa käsitellään turvaluokiteltuihin asiakirjoihin sovellettavien sääntöjen mukaisesti.3.2 Kelpoisuuden tarkastaminenKomission yksiköt tarkastavat, että ehdotukset täyttävät seuraavat kelpoisuusvaatimukset:- Komissio on saanut ehdotuksen ehdotuspyynnössä määritettyyn päivämäärään ja kellonaikaan mennessä.- Hankkeessa on vähintään ehdotuspyynnössä mainittu vähimmäismäärä osallistujia.- Ehdotus on kattava, eli se sisältää kaikki vaadittavat hallinnolliset lomakkeet sekä ehdotuksen kuvauksen.Arvioitaviksi hyväksytään ainoastaan ehdotukset, jotka täyttävät kelpoisuusvaatimukset.3.3 ArviointiperusteetKukin ehdotus arvioidaan seuraavia perusteita soveltaen:- ehdotuksen relevanssi valmistelutoimen työohjelman kannalta;- hyödyntämispotentiaali ja mahdollisuudet parantaa Euroopan teollisuuden kilpailukykyä;- tieteellinen ja/tai teknologinen laadukkuus ja mahdollisuudet saada aikaan konkreettisia ja todennettavissa olevia parannuksia turvallisuudessa;- toimivien kumppanuussuhteiden luominen (julkissektorin) käyttäjien, teollisuuden ja tutkimusorganisaatioiden välille;- konsortion kyky toteuttaa hanke onnistuneesti ja huolehtia sen tehokkaasta hallinnoinnista ja tarvittaessa turvaluokitellun tiedon suojaamisesta sekä kyky esittää teollis- ja tekijänoikeuksien hallintaa koskeva selkeä suunnitelma.3.4 Pisteytys, pistekynnykset ja arviointiperusteiden painotuksetKutakin arviointiperustetta kohti annetaan pistemäärä käyttäen kuusiportaista asteikkoa 0-5. Asteikon pistemäärät tarkoittavat seuraavaa:0 - ehdotuksessa ei oteta huomioon kyseistä perustetta tai sitä ei voida puuttuvien tai epätäydellisten tietojen vuoksi arvioida tämän perusteen osalta;1 - heikko; 2 - tyydyttävä; 3 - hyvä; 4 - erittäin hyvä; 5 - erinomainen.Kaikkien lueteltujen perusteiden kohdalla on kynnyspistemääränä 3. Jos ehdotuksen saama pistemäärä jää jonkin perusteen osalta pistekynnyksen alle, ehdotus hylätään. Kaikille niille ehdotuksille, jotka ylittävät kaikkien perusteiden pistekynnykset, lasketaan kokonaispistemäärä. Kaikkien perusteiden painotus on sama. Kokonaispisteiden kynnysmäärä on 18/25.3.5 Ehdotusten arvioinnin kuvausJokaisen ehdotuksen arvioi vähintään kolme itsenäisesti työskentelevää arvioijaa, joiden edut eivät saa olla ristiriidassa ehdotuksen kanssa. Arvioijien ryhmä voi koostua komission virkamiehistä, ulkopuolisista asiantuntijoista tai molemmista. Arvioijat antavat kunkin arviointiperusteen osalta pistemäärän ja kommentteja.Kun kaikki arvioijat, joiden arvioitavaksi ehdotus on annettu, ovat saaneet yksilöllisen arviointinsa valmiiksi, voidaan järjestää konsensuskokous, jossa keskustellaan annetuista pistemääristä ja sovitaan peruste perusteelta yhteisistä pistemääristä.Lopullisen arvioinnin suorittaa arviointilautakunta, joka vahvistaa pistemäärät ja sopii laadittavista konsensusraporteista. Lautakunnan kokouksen tuloksena laaditaan raportti, joka sisältää kunkin ehdotuksen pistemäärät ja niitä koskevat kommentit arviointiperusteittain. Lisäksi laaditaan luettelo ehdotuksista, jotka ylittävät pistekynnykset. Jokaiselle kynnykset ylittäneelle ehdotukselle annetaan lopullinen pistemäärä, ja lautakunta esittää suosituksensa ehdotusten prioriteettijärjestyksestä.3.6 Palaute hakijoilleJokaisen ehdotuksen koordinaattorille toimitetaan arviointiraportti. Jos ehdotus on hylätty siksi, että se ei ole ylittänyt jotakin arvioinnissa sovellettavista pistekynnyksistä, kommentit voidaan esittää ainoastaan niistä arviointiperusteista, jotka on ehditty käydä läpi ennen pistekynnyksen alittamista.4. Arvioinnin viimeistely4.1 Komission laatima luettelo, jossa ehdotukset on asetettu prioriteettijärjestykseenKomission yksiköt laativat luettelon, joka käsittää kaikki pistekynnykset ylittäneet ehdotukset. Luettelossa ehdotukset on järjestetty prioriteettijärjestykseen lopullisen pistemäärän perusteella. Jos kahdella ehdotuksella on sama lopullinen pistemäärä, komission yksiköt ottavat huomioon valmistelutoimen tavoitteet, ehdotusten yhteensopivuuden yhteisön tavoitteiden kanssa sekä käytettävissä olevan budjetin.4.2 Komission laatima varallaololuetteloLaadittaessa luetteloa ehdotuksista, jotka hyväksytään neuvotteluvaiheeseen, otetaan huomioon (ehdotuspyynnössä määritetty) käytettävissä oleva budjetti. Tarpeen vaatiessa voidaan pitää joitakin ehdotuksia varasijalla siltä varalta, että muita hankkeita koskevissa neuvotteluissa ei päästä sopimukseen, ehdotuksia perutaan ja/tai sopimusneuvotteluissa saadaan aikaan säästöjä.Varalla olevien ehdotusten koordinaattoreille lähetetään vahvistus siitä, että heille voidaan jatkossa tarjota mahdollisuutta neuvotella rahoitustukisopimuksesta, jos rahoitusta saadaan käyttöön.Kun ehdotuspyynnön budjetti on käytetty kokonaisuudessaan, kaikki varallaololuettelossa olevat ehdotukset, joita ei ole voitu rahoittaa, hylätään ja hylkäämisestä ilmoitetaan koordinaattoreille.4.3 HylkäyspäätösEhdotukset, jotka eivät täytä kelpoisuusvaatimuksia, jotka eivät liity toimen alaan tai joiden pistemäärät jäävät jonkin pistekynnyksen alapuolelle, hylätään komission tulojen ja menojen hyväksyjän päätöksellä. Samoin hylkäyspäätös tehdään ehdotuksista, jotka jäävät ehdotusten prioriteettijärjestyksessä tietyn tason alapuolelle ja joita ei näin ollen voida budjettisyistä rahoittaa.5. Neuvottelu- ja valintamenettelyHeti laadittuaan prioriteettijärjestyksessä olevan lopullisen luettelon ehdotuksista komission yksiköt kutsuvat neuvotteluihin kaikki niiden ehdotusten koordinaattorit, jotka on hyväksytty ja joita varten on käytettävissä rahoitusta.Neuvotteluissa voidaan käsitellä mitä tahansa ehdotukseen liittyviä tieteellisiä, oikeudellisia tai rahoitusta koskevia kysymyksiä, jotka ovat nousseet esiin arvioinnin aikana. Niin ikään voidaan käsitellä muita seikkoja, jotka on otettu huomioon prioriteettijärjestyksen laatimisvaiheessa.Sopimuksen tekeminen edellyttää, että sopimuspuoli täyttää varainhoitoasetuksen(5) vaatimukset. Lisäksi potentiaaliset sopimuspuolet, jotka ovat jäävejä, joiden on todettu syyllistyneen väärien tietojen antamiseen ilmoittaessaan rahoitustukisopimukseen osallistumista varten vaadittuja tietoja tai jotka eivät ole toimittaneet vaadittuja tietoja, suljetaan kaikkien tulevien avustussopimusten ulkopuolelle(6).Jos osoittautuu, että jonkin hakijan kanssa on mahdotonta päästä sopimukseen komission yksiköiden asettaman kohtuullisen määräajan kuluessa, sopimusneuvottelut voidaan lopettaa ja ehdotus voidaan hylätä. Komission yksiköt neuvottelevat ehdotuksia koskevista sopimuksista noudattaen valinnan yhteydessä vahvistettua ehdotusten prioriteettijärjestystä, kunnes rahoituspäätöksessä vahvistettu summa on käytetty.Jos neuvottelut johtavat tulokseen, tehdään avustussopimus.6. Raportit ja tarkastuksetHankkeista ja tukitoimista raportoidaan säännöllisesti komissiolle, jotta tämä voi asianmukaisesti seurata niiden edistymistä. Komissiota voivat toimien seurannassa avustaa riippumattomat asiantuntijat (joiden riippumattomuus ja luotettavuus voidaan tarvittaessa selvittää). Komissiolla tai sen valtuuttamilla edustajilla on oikeus suorittaa osallistujiin kohdistuvia tieteellisiä, teknologisia ja tilien tarkastuksia varmistaakseen, että toimet on toteutettu siten kuin niistä on ilmoitettu ja sopimuksen ehtojen mukaisesti.7. Sopimus ja teollis- ja tekijänoikeudet7.1 Yleiset periaatteetHankkeita ja tukitoimia koskeva avustussopimus perustuu kuudennen puiteohjelman vakiosopimukseen. Avustussopimuksen allekirjoittavat komission tulojen ja menojen hyväksyjä ja kaikki konsortion osallistujat.Sopimukseen voidaan lisätä tulosaineiston omistusta, tulosaineiston suojaa, käyttöä ja luottamuksellisuutta sekä käyttöoikeuksia koskevia erityisehtoja siltä varalta, että valmistelutoimeen kuuluvien yksittäisten toimien yhteydessä ilmenee erityistilanteita.7.2 Yhteisön rahoitustukiYhteisön rahoitustuki myönnetään rahoitustukena budjettiin. Sen määrä lasketaan prosenttiosuutena siitä budjetista, jonka osallistujat ovat vahvistaneet hankkeen tai tukitoimen toteuttamista varten. Ulkopuolisen tilintarkastajan tai, jos kyseessä on julkisyhteisö, toimivaltaisen viranomaisen on todennettava hankkeen tai tukitoimen toteuttamiseksi tarvittavat menot.Tukikelpoisten kustannusten on täytettävä seuraavat ehdot:1. Niiden on oltava todellisia, taloudellisesti järkeviä ja välttämättömiä hankkeen tai tukitoimen toteuttamisen kannalta.2. Ne on määritettävä kunkin osallistujan tavanomaisten kirjanpitoperiaatteiden mukaisesti.3. Niiden on oltava kirjattuja osallistujien kirjanpitoon tai kolmansien osapuolten osoittamien voimavarojen kyseessä ollessa kyseisten kolmansien osapuolten vastaaviin talousasiakirjoihin.4. Niihin ei saa sisältyä välillisiä veroja, tulleja tai korkoja, eikä niiden korvaamisesta saa koitua voittoa.7.3 RahoitusluokatHankkeita varten on määritetty kaksi eri rahoitusluokkaa, jotka vastaavat tutkimus- ja kehitystyöhön myönnettävää valtiontukea koskevien yhteisön puitteiden(7) mukaisia tutkimustyön luokkia:1. teollinen tutkimus2. kilpailua edeltävä kehittämistoiminta.Lisäksi näitä täydentää kolmas luokka:3. toimien hallinnointi.Seuraavassa taulukossa esitetään luokittain hankkeille myönnettävän yhteisön rahoitustuen enimmäisosuudet.>TAULUKON PAIKKA>Jos yhteisön rahoitukseen yhdistetään valtiontuen muodossa myönnettävää kansallista rahoitusta, julkinen kokonaistuki saa tutkimus- ja kehitystyöhön myönnettävää valtiontukea koskevien yhteisön puitteiden mukaisesti olla enintään 75 prosenttia teollisen tutkimuksen osalta ja 50 prosenttia kilpailua edeltävän kehittämistoiminnan osalta.Tukitoimille myönnettäviin avustuksiin ei sovelleta valtiontukisääntöjä. Tukitoimissa korvataan enintään 75 prosenttia tukikelpoisista kustannuksista. Hallintokustannusten korvausten osuus koko rahoitustuesta voi olla enintään 10 prosenttia.7.4 Teollis- ja tekijänoikeudetTulosaineiston omistavat sopimuspuolet, joiden tekemästä työstä tulosaineisto on saatu. Avustussopimuksen puitteissa aikaansaadun tulosaineiston siirtäminen tai tällaista tulosaineistoa koskevien käyttöoikeuksien myöntäminen konsortioon kuulumattomalle muulle organisaatiolle edellyttää aina komission, osallistujien kotipaikkajäsenvaltioiden sekä muiden sopimuspuolten hyväksyntää.Komissio ja jäsenvaltiot voivat kieltäytyä antamasta hyväksyntää merkittävistä EU:n tai kansallisiin etuihin liittyvistä syistä tai voimassa olevan lainsäädäntönsä perusteella. Muut osallistujat voivat kieltäytyä antamasta hyväksyntää, jos ne voivat osoittaa, että siirtäminen tai käyttöoikeuksien myöntäminen voisi vahingoittaa merkittävästi niiden taloudellisia tai teollisia etuja tai olisi ristiriidassa oikeudellisten velvoitteiden kanssa.(1) Komissio julkaisee ehdotuspyyntöjen julkaisun aikoihin yksityiskohtaisen hakijoiden oppaan.(2) Jäsenvaltioilla tarkoitetaan kaikkia 25 valtion muodostaman EU:n valtioita, jäsenyyteen valmistautuvat maat mukaan luettuina.(3) EYVL L 317, 3.1.2001.(4) Jos hankekumppanien koostumus eurooppalaisessa taloudellisessa etuyhtymässä (ETEY) vastaa näitä ehtoja, myös ETEY katsotaan osallistumiskelpoiseksi.(5) Varainhoitoasetuksen 114 ja 93 artikla.(6) Varainhoitoasetuksen 114 ja 94 artikla.(7) EYVL C 45, 17.2.1996, s. 5.